wickkiey/tamil-wikipedia-chunked huggingface dataset:
# இயேசு சந்தித்த சோதனை

## இயேசுவின் சோதனை பற்றிய பகுதியின் இலக்கியப் பாணி

### பழைய ஏற்பாட்டு பாடங்கள் பயன்படுத்தப்படல்

இயேசுவின் சோதனை பற்றி மத்தேயு தருகின்ற தகவல்களில் பழைய ஏற்பாட்டு பாடங்கள் பல வருகின்றன. பழைய ஏற்பாட்டு நூல்களில் “ஆண்டவரின் தூதருக்கும்” “அலகைக்கும்” இடையே மோதல் நடைபெற்ற நிகழ்ச்சி உண்டு. எனவே, மத்தேயு சமூகக் கிறித்தவர்களுக்கு இத்தகைய மோதல் பற்றி ஏற்கெனவே தெரிந்திருந்தது. செப்துவசிந்தா என்று அழைக்கப்படுகின்ற பழைய ஏற்பாட்டு கிரேக்க மொழிபெயர்ப்பில் *Iesous* என்னும் பெயரைக் காணலாம். இதற்கு “யோசுவா”, “இயேசு” என்று மொழிபெயர்ப்பு வடிவம் இருக்கும். அதுபோலவே *diabolos* என்னும் சொல்லையும் காணலாம். இதுவே *devil* என்றும் “அலகை” (”சாத்தான்”) என்றும் பொருளாகும். ஆக, இயேசு (யோசுவா) குறித்து அலகைக்கும் ”ஆண்டவரின் தூதருக்கும்” இடையே செக்கரியா 3இல் நிகழும் உரையாடல் போன்றே மத்தேயு 4இல் இயேசுவுக்கும் அலகைக்கும் இடையே உரையாடல் நிகழ்கிறது.  
மேற்கூறியது தவிர, இயேசு சோதிக்கப்பட்ட மத்தேயு நற்செய்தி பாடத்தில் இயேசு மூன்று விவிலிய வசனங்களை மேற்கோள் காட்டுவதாக வருகிறது. அந்த விவிலிய வசனங்கள் இவை:
- இணைச் சட்டம் 8:3
- இணைச் சட்டம் 6:13
- இணைச் சட்டம் 6:16  
இந்த மேற்கோள்கள் இணைச் சட்ட நூலின் அதிகார வரிசையைப் பின்பற்றவில்லை, மாறாக விடுதலைப் பயணம் நூலில் இசுரயேல் மக்கள் பாலைநிலத்தில் பயணம் செய்த நாட்களில் சந்தித்த அனுபவங்களின் அடிப்படையில் வரிசைப்படுத்தப்பட்டுள்ளன.  
லூக்கா நற்செய்தியிலும் மத்தேயு நற்செய்திய்தியில் உள்ளது போலவே, இயேசு விவிலியத்தை மேற்கோள் காட்டுவது வருகிறது. ஆயினும் லூக்கா நற்செய்தியில் இரண்டாம் மூன்றாம் சோதனைகள் மூன்று இரண்டு என்று வரிசைப்படுத்தப்பட்டுள்ளன. இவ்வரிசை இயேசு பாலைநிலத்தில் இரு சோதனைகளை சந்தித்து அதன் பின் மூன்றாம் சோதனையை எருசலேம் கோவில் உச்சியில் சந்திப்பதாக, இயல்பாக வருகிறது.  
மேலும், லூக்கா நற்செய்தியில், “அலகை சோதனைகள் அனைத்தையும் முடித்தபின்பு ஏற்ற காலம் வரும் வரை இயேசுவை விட்டு அகன்றது” (லூக்கா 4:13) என்று வருகிறது. இயேசு நாசரேத்தின் தொழுகைக் கூடத்தில் போதித்ததைத் தொடர்ந்து அவருடைய சொந்த ஊர் மக்களே அவரைக் கொல்ல முயற்சி செய்த நிகழ்ச்சிக்கும் இயேசு சந்தித்த சோதனைகளுக்கும் ஒரு பாலம் அமைப்பதுபோன்று மேற்கூறிய கூற்று உள்ளது. அல்லது ஒருவேளை இயேசு துன்பங்கள் அனுபவித்து சிலுவையில் இறக்கப் போகும்போது அலகை மீண்டும் தோன்றுவதாகக் கொள்ளலாம் (காண்க: லூக்கா 22:3)
# இயேசு சந்தித்த சோதனை

## லூக்கா மற்றும் மத்தேயு பதிகின்ற இயேசுவின் சோதனை பாடம்

லூக்கா மற்றும் மத்தேயு இயேசுவின் சோதனை பற்றி எடுத்துக் கூறும் பகுதிகள் பல ஒற்றுமைகளைக் கொண்டிருந்தாலும் வேற்றுமைகளையும் கொண்டுள்ளன. இரண்டு பாடங்களிலும் சோதனைகளை வரிசைப்படுத்தும் முறை வேறுபடுகிறது. இயேசு நாற்பது நாள் நோன்பிருந்த வேளையில் சோதிக்கப்பட்டதாக லூக்காவும், நாற்பது நாள் நோன்பிருந்த பிறகு சோதிக்கப்பட்டதாக மத்தேயுவும் கூறுகின்றனர். மாற்கு, லூக்கா, மத்தேயு ஆகிய மூவரும், இயேசு அலகையினால் சோதிக்கப்படுவதற்காகப் பாலைநிலத்துக்குத் “தூய ஆவியால்” அழைத்துச் செல்லப்பட்டதாகக் கூறுகின்றனர்.  
எந்தெந்த சோதனைகளை இயேசு சந்தித்தார் என்று மாற்கு கூறவில்லை. மாறாக, மத்தேயுவும் லூக்காவும் அந்த சோதனைகள் யாவை என்று கூறுகின்றனர்:
- பசியுற்றிருந்த இயேசு கற்களை அப்பமாக மாற்றித் தம் பசியைத் தீர்த்துக்கொள்ளலாமே என்ற சோதனை;
- அலகை இயேசுவை எருசலேம் கோவிலின் உயர்ந்த பகுதிக்குக் கொண்டுசென்று, அங்கிருந்து கீழே குதிக்குமாறும், அவ்வாறு செய்தால் அவர் கீழே விழுந்துவிடாமல் தம் தூதர்களை அனுப்பிக் கடவுள் காத்துக்கொள்வார் என்று விவிலியம் கூறுவதாகவும் எடுத்துச் சொல்லி, இயேசுவை சோதிக்கிறது. இங்கே அலகை திருப்பாடல்கள் 91:11-12 பகுதியை மேற்கோள் காட்டுகிறது. அப்பகுதி உண்மையில் கடவுள் தம்மை நம்புவோரை எப்போதுமே பாதுகாப்பார் என்று மட்டுமே கூறுகிறது. ஆனால் அலகையோ, கடவுளின் வல்லமையை வேண்டுமென்றே சோதிக்கும்படி இயேசுவைத் தூண்டுகிறது;
- அலகை இயேசுவை ஓர் உயர்ந்த மலைக்கு இட்டுச் சென்று, உலக அரசுகளைக் காட்டி, இயேசு தன்னை விழுந்து வணங்கினால் அவற்றை அவருக்குக் கொடுப்பதாகக் கூறி சோதிக்கிறது.
# இயேசு சந்தித்த சோதனை

## இயேசு நாற்பது நாள்கள் நோன்பிருத்தல்

நோன்பிருத்தல் வழியாக ஒருவர் ஆன்ம சுத்தி பெறலாம் என்பது பொதுவான சமய நம்பிக்கை. பழைய ஏற்பாட்டில் எலியா இறைவாக்கினரும் மோசேயும் நாற்பது நாள்களும் இரவுகளும் நோன்பிருந்ததாக உள்ளது. இயேசுவின் நாற்பது நாள் நோன்பினை அந்தப் பழைய ஏற்பாட்டு நோன்புகளோடு ஒப்பிட்டுப் பார்க்கலாம். நாற்பது நாள் என்றதும் அது சரியாக நாற்பது என்ற எண்ணிக்கையைக் குறிக்கும் என்பதை விட “நீண்ட நாள்கள்” என்ற பொதுவான பொருளையும் உள்ளடக்கும். அதுபோலவே “நோன்பு” என்பது யாதொரு உணவுமே உண்ணாதிருப்பது என்று பொருள்படாது. மாறாக, இயேசு பாலைநிலத்தில் கிடைக்கக் கூடுமான சிறிதளவு உணவை உண்டிருக்கலாம்.  
இயேசு சந்தித்த ஒவ்வொரு சோதனையையும் கீழ்வருமாறு விரித்துரைக்கலாம்.
# இயேசு சந்தித்த சோதனை

## இயேசு சந்தித்த முதல் சோதனை: கற்களை அப்பமாக மாற்றலாமே!

கடவுளின் தூய ஆவி இயேசுவை ஓர் பாலைநிலத்திற்குக் கொண்டுசெல்கிறார். அங்கு இயேசு நோன்பிருக்கிறார். அதே பாலைநிலப் பின்னணியில் தான் இயேசு அலைகயால் சோதிக்கப்படுகிறார். அலக்சாண்டர் ஜோண்சு என்பவர் தரும் தகவல் இது: இயேசு சோதிக்கப்பட்டதாகக் கருதப்படுகின்ற பாலைநிலம் எருசலேம் நகருக்கும் எரிகோ நகருக்கும் இடையே பரந்துகிடக்கின்ற, பாறைகள் நிறைந்த வனாந்தரப் பகுதி என்று ஐந்தாம் நூற்றாண்டிலிருந்தே அடையாளம் காட்டப்பட்டு வருகிறது. அதில் “குவாராந்தானியா குன்று” (Mount Quarantania - பொருள்: நாற்பது நாள் தொடர்பான மலை) பகுதியில் இயேசு நோன்பிருந்தார்.  
பாலைநிலம் என்பது, யூத மரபில், மக்கள் வாழும் சமுதாயத்திற்குப் புறம்பே கிடக்கும் பாழடைந்த நிலமாகவும், அங்கே அலகைகள் உலவுவதாகவும் கருதப்பட்டது. லேவியர் 16:8-10 போன்ற சில பாடங்களில் “போக்கு ஆடு” என்று அழைக்கப்படுவதை சிலர் “அசாசேல்” என்னும் அலகையாயக் கொண்டு அது பாலைநிலத்தில் உலவியதாகக் கொண்டனர். வேறு சிலர், பாலைநிலத்தை இன்பவனமான ஏதேன் தோட்டத்தோடு தொடர்புபடுத்தியுள்ளனர். அவர்கள் கருத்துப்படி, முதல் மனிதரான ஆதாம் ஏதேன் தோட்டத்தில் இருந்ததுபோல, புது மனிதரும் புதிய ஆதாமுமான இயேசு பாலைவனத்தில் இருந்தார். இக்கருத்துக்கு மத்தேயு நற்செய்தியில் ஆதாரம் இல்லை என்று கூறி, அறிஞர்கள் மேற்கூறிய விளக்கத்தை ஏற்பதில்லை.  
பாலைநிலம் என்பது விவிலியத்தின் வேறு இடங்களோடு தொடர்பு படுத்தப்படுகிறது. அதாவது, இசுரயேல் மக்கள் நாற்பது ஆண்டுகள் பாலைநிலத்தில் அலைந்து வழிநடந்தனர் (விடுதலைப் பயணம் நூல்). மோசேயும் பாலைநிலத்தில் பல நாள்களைக் கழித்தார். அந்த நிகழ்ச்சிகள் இயேசுவின் பாலைநில அனுபவத்திற்கு முன்காட்சிகள் போல் உள்ளன.  
கோவிலின் “உயர்ந்த பகுதிக்கு” இயேசுவை அலகை கொண்டு சென்றதாக நற்செய்திகள் கூறுகின்றன. இந்த “உயர்ந்த பகுதி” எதைக் குறிக்கிறது என்று தெளிவில்லை. இது கோவில் கட்டடத்தின் கூரையாக இருக்கலாம்; அல்லது “மதில் உச்சியாக” இருக்கலாம்; அல்லது வெளியே நீண்டு நிற்கின்ற கோவில் மூலையின் முகடாக இருக்கலாம்.
- ஜாண் கால்வின் இயேசுவை அலகை ஓர் “உயர்ந்த இடத்திற்குக் கொண்டுசென்று” உலக அரசுகளைக் காட்டி, அவரை சோதித்தது என்று கூறுகிறார். ஜெனீவா விவிலியம் அவ்வாறே மொழிபெயர்க்கிறது.
- ”உலக அரசுகள்” என்பது நிலப்பகுதியை அல்ல, மாறாக “உலகை ஆளுகின்ற அதிகாரம்” என்ற பொருளைக் குறிக்கிறது.
- ”உலக அரசுகள் அனைத்தையும்” அலகை காட்டியது என்னும்போது, இயேசுவின் காலத்தில் அக்கூற்று ஒரு சிறு நிலப்பகுதியையே குறித்தது. எனவே, அதை ஓர் உயர்ந்த இடத்திலிருந்து பார்க்க முடிந்தது. ஆயினும் அமெரிக்காக்கள் மற்றும் ஆஸ்திரேலியா பகுதி மக்களினங்களை இங்கு அடக்க முடியாது.
- ”உயர்ந்த குன்று” என்பதை எழுத்துக்கு எழுத்து பொருள் கொள்ளலாகாது. சோதனைகள் இயேசுவின் உள்ளத்தில் ஏற்பட்ட அனுபவங்களே. அந்த அனுபவங்களையே இயேசு ஓர் உவமை வழியாக எடுத்துக் கூறினார்.  
இயேசு தன்முன்னால் விழுந்து தன்னை வணங்கினால் அவருக்கு உலக அரசுகளைக் கொடுப்பதாகக் கூறி, அலகை அவரை சோதித்தது (மத்தேயு 4:8-9).  
அதற்கு இயேசு கொடுத்த பதில் இது: “அகன்று போ, சாத்தானே. ‘உன் கடவுளாகிய ஆண்டவரை வணங்கி, அவர் ஒருவருக்கே பணி செய்’ என்றும் மறைநூலில் எழுதியுள்ளது” (மத்தேயு 4:10).
# இயேசு சந்தித்த சோதனை

## வானதூதர் இயேசுவுக்குப் பணிவிடை செய்தல்

நற்செய்திகளின்படி, இயேசு அலகையினால் சோதிக்கப்பட்டு அச்சோதனைகளை வென்றார். "அலகை இயேசுவை விட்டு அகன்றது"; "உடனே வானதூதர் வந்து இயேசுவுக்குப் பணிவிடை செய்தனர்" (மத். 4:11). லூக்கா கூற்றுப்படி, "அலகை சோதனைகள் அனைத்தையும் முடித்தபின்பு ஏற்ற காலம் வரும் வரை இயேசுவை விட்டு அகன்றது" (லூக் 4:13). எனவே, அலகை மீண்டும் திரும்பிவரும் என்ற கருத்து தொக்கிநிற்கின்றது.  
மாற்கும் மத்தேயுவும் "வானதூதர் இயேசுவுக்குப் பணிவிடை செய்ததை" குறிப்பிடுகின்றனர். லூக்கா அக்குறிப்பைத் தரவில்லை. மத்தேயு நற்செய்தியின்படி, இங்கு மீண்டும் ஒருமுறை இயேசு எலியாவோடு ஒப்பிடப்படுவது தெரிகிறது (காண்க: 1 அரசர்கள் 19:4-9). எலியாவுக்குக் காகங்கள் உணவு கொண்டுவந்தன.  
இயேசு தாம் சோதிக்கப்பட்ட நாள்களில் கடவுளிடத்தில் கொண்ட நம்பிக்கையை இழந்துவிடவில்லை. மாறாக, சோதனைகளின் நடுவிலும் நிலைத்துநின்றார். எனவே, கடவுள் அச்சோதனைகளின் முடிவில் இயேசுவுக்கு வானதூதர் வழியாக உணவளித்தார். சிலர் வானதூதர் செய்த பணிவிடை அவர்கள் அலகையைத் துரத்தியதைக் குறிக்கிறது என்று விளக்குகின்றனர். விட்டேக்கர் என்பவர் காண்கின்ற ஒப்புமைகள்:  
- யோவான் 6:26,31 - இயேசு பாலை நிலத்தில் அப்பங்களைப் பலுகச் செய்து மக்களுக்கு உணவளித்தார் ("இக்கற்களை அப்பமாக மாற்றும்" என்ற சோதனை பற்றிய குறிப்பு)
- யோவான் 2:18 - எருசலேம் கோவிலில் அதிசய அடையாளம் கேட்டு இயேசுவை சோதித்தார்கள் (கோவிலின் உச்சியிலிருந்து குதிக்கும்படி இயேசு சோதிக்கப்பட்டது)
- யோவான் 6:15 - இயேசுவைக் கட்டாயப்படுத்தி அரசர் ஆக்க மக்கள் முனைந்தனர் (உலக அரசுகளை அலகை இயேசுவுக்கு வாக்களித்து சோதித்தது)
# இயேசு சந்தித்த சோதனை

## இயேசுவின் சோதனைகள் பற்றிய இறையியல் விளக்கங்கள்

இயேசுவுக்கு ஏற்பட்ட சோதனைகள் எந்த நோக்கத்திற்காக, குறிக்கோளுக்காக அவருக்கு ஏற்பட்டன என்ற கேள்விக்குப் பதில் பல விதங்களில் பல காலங்களில் தரப்பட்டுள்ளது. மரபு வழி விளக்கம் இது: மூன்று சோதனைகள் வழியாக இயேசு மூன்று பாவங்களுக்கு உட்படுமாறு சோதிக்கப்பட்டார். ஆனால், அவர் தம்மைச் சோதித்த அலகையை முறியடித்து, சோதனைகளை வென்றார். அந்த மூன்று சோதனனைகள் இவை:
- அகங்காரம் என்னும் பாவம்: இயேசு உச்சியிலிருந்து குதித்தால் அவர் கீழே விழுந்துவிடாமல் கடவுளின் தூதர்கள் அவரைக் காக்க மாட்டார்களா என்னும் சோதனை வழி வெளிப்பட்டது.
- போசனப் பிரியம் (பெருந்தீனி விருப்பம்) என்னும் பாவம்: இயேசு கற்களை அப்பமாக மாற்றித் தம் பசியைத் தீர்க்க முடியாதா என்னும் சோதனை வழி வெளிப்பட்டது.
- பேராசை என்னும் பாவம்: உலக அரசுகள் மீது அதிகாரம் செலுத்தலாமே என்னும் சோதனை வழி வெளிப்பட்டது.  
நோன்பு இருந்த ஒருவர் தம் பசியை ஆற்ற முனைந்தால் அதை "பெருந்தீனி விருப்பம்" என்று கூற முடியாது என்பதால் அதை ஓர் உயர்வு நவிற்சி அணி எனலாம் என்று ஜோன்சு என்பவர் கருத்துத் தெரிவிக்கிறார்.  
பியோதர் தஸ்தயெவ்ஸ்கி என்னும் புதின ஆசிரியர் "கரமாசோவ் சகோதரர்கள்" என்னும் தம் புதினத்தின் ஒரு பாத்திரத்தின் வழி தருகின்ற விளக்கம் இது: இயேசு இவ்வுலகில் மெசியாவாக, மீட்பராக வந்தார். ஆனால் எத்தகைய மெசியா அவர்? அவர் கடவுளின் திருவுளத்திற்கு அமைந்து, அவரிடத்தில் நம்பிக்கை கொண்டவராகத் தமது பணியை ஆற்றுவாரா அல்லது தமது சொந்த விருப்பப்படி, அதிகாரத்தைக் கைப்பற்றி கொடுங்கோல் மன்னன் போல அரசுகளைக் கையகப்படுத்தி மக்களை ஒடுக்குவாரா? இது இயேசுவுக்கு ஏற்பட்ட சோதனை. அவர் முன்னிலையில் அதிகார மமதை ஒரு பக்கம் கீழ்ப்படிதல் மறுபக்கம் என்று இரு முடிவுகள் வைக்கப்பட்டன. அவர் எதைத் தேர்ந்தெடுப்பார்? - இதுவே இயேவுக்கு ஏற்பட்ட சோதனை.
# இயேசு சந்தித்த சோதனை

## விவிலிய நிகழ்ச்சிகளின் பின்னணியில் இயேசு சந்தித்த சோதனை விளக்கம்

இயேசுவின் சோதனையை விளக்கும்போது, விவிலியப் பின்னணியைக் கருத்தில் கொண்டு இறையியலார் எடுத்துரைப்பர். அதாவது, முன்னாள்களில் பாலைநிலத்தில் இசுரயேல் மக்கள் வழிநடந்து சென்றபோது, அவர்கள் கடவுளின் குரலுக்குச் செவிமடுக்க மறுத்த நேரங்கள் உண்டு. “பாலைநிலத்தில் அவர்கள் பெரு விருப்புக்கு இடங்கொடுத்தார்கள். பாழ்வெளியில் அவர்கள் இறைவனை சோதித்தார்கள்” (திருப்பாடல்கள் 106:14). அதற்கு நேர்மாறாக, இயேசு இசுரயேலின் பாவத்தையும் உலக மக்கள் அனைவரின் பாவத்தையும் தம் மேல் சுமந்து, கடவுளின் ஆட்டுக்குட்டியாகப் பலியாகிட தம்மையே கையளித்தார். யாவரும் மனமாற்றம் பெற்று கடவுளின் அருளில் பங்குபெற வேண்டும் என்பதே சிலுவைப் பலியில் நோக்கம் (காண்க: எரேமியா 31:3; மத்தேயு 10:6; 15:24; யோவன் 13:22; திருத்தூதர் பணிகள் 10:11-15; மாற்கு 16:15; கொலோசியர் 1:23).  
இயேசு என்பதற்கு “மீட்பர்” என்பது பொருள். ஆனால் இயேசுவை சோதித்த அலகையின் பெயர் “எதிரி”. தமக்கு பாலைநிலத்தில் ஏற்பட்ட சோதனைகளை முறியடித்ததன் வழியாக இயேசு கடவுளையே மனிதர் முழுமையாக நம்பி இருக்க வேண்டியதின் தேவையை வெளிப்படையாக எடுத்துக்காட்டினார். மேலும், எதிரியின் வலையில் சிக்காமல் கவனமாக வழிநடக்க வேண்டும் எனவும் அறிவுறுத்துகிறார்.
# இயேசு சந்தித்த சோதனை

## கலைப்படைப்புகளில் இயேசுவின் சோதனை சித்தரிக்கப்படல்

இயேசு பாலைநிலத்தில் சோதனைகளைச் சந்தித்த நிகழ்ச்சி பல நூற்றாண்டுகளாகவே கிறித்தவக் கலை மற்றும் இலக்கியங்களில் இடம் பெற்றுவந்துள்ளது. சில எடுத்துக்காட்டுகள்:
- ஜான் மில்டன் எழுதிய “இன்பவன மீட்சி” (Paradise Regained) என்ற இலக்கியப் படைப்பின் முக்கிய கருத்து இயேசுவின் சோதனையை உள்ளடக்கியதே.
- பியோதர் தஸ்தயெவ்ஸ்கி எழுதிய “காரமாசோவ் சகோதரர்கள்” என்ற புதினத்தின் பிரிவாகிய “பெரும் சோதனையாளர்” (The Grand Inquisitor என்பதில் இயேசுவின் சோதனை பற்றிய நீண்டதொரு பகுதி உள்ளது.
- ஆண்ட்ரூ லாய்ட் வெப்பர் என்பவர் உருவாக்கிய “உலக நாயகர் இயேசு கிறிஸ்து” (Jesus Christ Superstar) நாடகம்/திரைப்படம் இயேசுவின் சோதனையைச் சித்தரிக்கிறது.
- Godspell என்னும் நாடகம்/திரைப்படம் இயேசுவின் சோதனையைக் காட்டுகிறது.
- மேலும், சில நாடகங்களிலும் திரைப்படங்களிலும் இயேசுவின் சோதனைகள் நற்செய்தி தரும் தகவல்கள்படி சித்தரிக்கப்படாமல் வேறு விதமாகக் காட்டப்படுகின்றன.
- ”மத்தேயு எழுதிய நற்செய்தி” (The Gospel According to Matthew) - இயக்குநர்: பியேர் பவுலோ பசலீனி; ஆண்டு: 1964, இத்தாலியா
- “உலகிலேயே பெரிய வரலாறு” (The Greatest Story Ever Told) - இயக்குநர்: ஜோர்ஜ் ஸ்டீவென்ஸ்; ஆண்டு: 1965, அ.ஐ.நா.
- “இயேசு சந்தித்த இறுதி சோதனை” (The Last Temptation of Christ) - இயக்குநர்: மார்ட்டின் ஸ்கோர்சேசே; ஆண்டு: 1987, அ.ஐ.நா.
# நான் சிகப்பு மனிதன் (2014 திரைப்படம்)

**நான் சிகப்பு மனிதன்** 2014ஆம் ஆண்டு வெளிவந்த தமிழ் திரைப்படம் ஆகும். இந்த திரைப்படத்தை **திரு** இயக்கியுள்ளார். இந்த திரைப்படத்தை **யுடிவி மோஷன் பிக்சர்ஸ்** மற்றும் **விஷால் பிலிம் பாக்டரி** தாயரித்துள்ளது. இந்த திரைப்படத்தில் விஷாலுக்கு ஜோடியாக லட்சுமி மேனன் மற்றும் இனியா நடிதுள்ளார்கள். இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.
# நான் சிகப்பு மனிதன் (2014 திரைப்படம்)

## நடிகர்கள்

- விஷால்
- லட்சுமி மேனன்
- இனியா
- சரண்யா பொன்வண்ணன்
- ஜெயப்பிரகாசு
- சுந்தர் ராமு
- ஜெகன்
- பிரமீட் நடராஜன்
# நான் சிகப்பு மனிதன் (2014 திரைப்படம்)

## இசை

இந்த திரைப்படத்துக்கு ஜி. வி. பிரகாஷ் குமார் இசை அமைத்துள்ளார்.
# ஓரை (வானியல்)

பண்டைய வானியலில் ஓரை என்பது பல விண்மீன் தொகுதிகள் அடங்கிய விண்மீன் குடும்பத்தைக் குறிக்கும். **ஓரை** என்பது தமிழ். 'ராசி' என்பது வடசொல். zodiac என்பது இதன் ஆங்கில வடிவம். ஒவ்வொரு ஆண்டும் ஒரு குறிப்பிட்ட காலத்தில் தோன்றி மறையும் மீன்குடும்பம் இது. இதனைக் கொண்டு ஓர் ஆண்டின் கால அளவையை 12 கூறுகளாகப் பகுத்து ஒவ்வொன்றையும் ஒரு **மாதம்** என்றனர்.  
ஓரைமீன் பாகுபாட்டையும், நாள்மீன் பாகுபாட்டையும் தொல்காப்பியம் குறிப்பிடுகிறது.
# ரோமாபுரி பாண்டியன் (நாடகம்)

**ரோமாபுரி பாண்டியன்** கலைஞர் தொலைக்காட்சியில் திங்கள் முதல் வியாழன் வரை இரவு 09 மணிக்கு ஒளிபரப்பான வரலாற்று தொடர். மு. கருணாநிதி எழுதிய வரலாற்றுப் புதினத்தின் கதை இத் தொடராக ஒளிபரப்பானது. கலைஞர் தொலைக்காட்சிக்காக இதனை வைஷ்ணவி மீடியா ஒர்க்ஸ் நிறுவனம் தயாரித்து வழங்கியது.
# ரோமாபுரி பாண்டியன் (நாடகம்)

## நடிகர்கள்

- ஓ. ஏ. கே. சுந்தர்
- தேவிபிரியா
- லாவண்யா
- மின்னல் தீபா
- ராஜா
- கிரிஷ்
- விஜேஷ்
- நேத்ரன்
- ஜாக்குவார்தங்கம்
- முரளி
- வி. கே. ஆர். ரகுநாத்
- மணிகண்டராஜ்
- டி. வி. ராமானுஜம்
- கரிஷ்மா
- சித்ரா
- தீபா
- ஸ்வேதா
- வைஜெயந்தி
# ரோமாபுரி பாண்டியன் (நாடகம்)

## படபிடிப்பு

இந்தத் தொடரின் படப்பிடிப்பு ராஜஸ்தான் மாநிலத்தில் உள்ள ஜெய்ப்பூரின் அரண்மனைகளில் நடைபெற்றது.
# விக்கிப்பீடியா:Statistics/weekly/9-Mar-2014
# 1972 கோடைக்கால ஒலிம்பிக் விளையாட்டுப் போட்டிகள்

**1972 கோடைக்கால ஒலிம்பிக் விளையாட்டுப் போட்டிகள்** முனிச் நகரில் ஆகத்து 26 முதல் செப்தெம்பர் 11 வரை 1972ம் ஆண்டு நடந்த கோடைக்கால ஒலிம்பாகும். இது XX ஒலிம்பியாட் என அழைக்கப்படுகிறது. இது மேற்கு செருமனியின் முனிச் நகரத்தில் நடக்கும் இரண்டாவது ஒலிம்பிக்காகும். முதல் ஒலிம்பிக் 1932ம் ஆண்டு பெர்லின் நகரில் நடந்தது.  
இப்போட்டி முனிச் படுகொலையால் பாதிக்கப்பட்டது. இப்படுகொலையில் 11 இசுரேலிய வீரர்களும் பயிற்சியாளர்களும் காவல்துறையினரும் ஐந்து தீவிரவாதிகளும் கொல்லப்பட்டனர். தீவிரவாதிகளில் மூவர் உயிருடன் பிடிபட்டனர்.  
பதினொரு நாடுகள் முதன்முறையாக முனிச் ஒலிம்பிக்கின் போது பங்கு கொண்டன. அவை அல்பேனியா, சவுதி அரேபியா, சோமாலியா, வட கொரியா, டாகோமெ (தற்போது பெனின்), காபோன், புர்க்கினா பாசோ, டோகோ, மலாவி, லெசோத்தோ, சுவாசிலாந்து. பங்குபெற்ற நாடுகள் செருமன் எழுத்து முறைப்படி வந்தன அதனால் எகிப்து முதலில் வந்தது.
# 1972 கோடைக்கால ஒலிம்பிக் விளையாட்டுப் போட்டிகள்

## போட்டி நடத்தும் நாடு (நகரம்) தெரிவு

ஆகத்து 26, 1966 ல் ரோமில் நடந்த 64வது நடத்த ஒலிம்பிக் ஆணையகத்தின் அமர்வில் முனிச் தேர்வு பெற்றது  
| 1972 ஒலிம்பிக் போட்டியை நடத்த போட்டியிட்ட நகரங்களின் தேர்தல் முடிவுகள் |  |  |  |
| --- | --- | --- | --- |
| முனிச் | **29** | **31** |  |
| மாட்ரிட் | 16 | 16 |  |
| மொண்ட்ரியால் | 6 | 13 |  |
| டெட்ராய்ட் | 6 | — | } |
# 1972 கோடைக்கால ஒலிம்பிக் விளையாட்டுப் போட்டிகள்

## பதக்கப் பட்டியல்

பங்கு கொண்ட நாடுகளில் 48 பதக்கம் பெற்றன.  
| } |  |  |  |  |  |
| --- | --- | --- | --- | --- | --- |
| 1 | align= | 50 | 27 | 22 | 99 |
| 2 | align= | 33 | 31 | 30 | 94 |
| 3 | align= | 20 | 23 | 23 | 66 |
| 5 | align= | 13 | 8 | 8 | 29 |
| 6 | align= | 8 | 7 | 2 | 17 |
| 7 | align= | 7 | 5 | 9 | 21 |
| 8 | align= | 6 | 13 | 16 | 35 |
| 9 | align= | 6 | 10 | 5 | 21 |
| 10 | align= | 5 | 3 | 10 | 18 |
| 11 | align= | 4 | 6 | 6 | 16 |
| 12 | align= | 4 | 5 | 9 | 18 |
| 13 | align= | 3 | 6 | 7 | 16 |
| 14 | align= | 3 | 1 | 4 | 8 |
| align= | 3 | 1 | 4 | 8 |  |
| 16 | align= | 3 | 1 | 1 | 5 |
| 17 | align= | 2 | 4 | 7 | 13 |
| 18 | align= | 2 | 4 | 2 | 8 |
| 19 | align= | 2 | 3 | 4 | 9 |
| 20 | align= | 2 | 1 | 2 | 5 |
| 21 | align= | 2 | 1 | 1 | 4 |
| 22 | align= | 1 | 1 | 3 | 5 |
| 23 | align= | 1 | 1 | 1 | 3 |
| 24 | align= | 1 | 1 | 0 | 2 |
| 25 | align= | 1 | 0 | 0 | 1 |
| 26 | align= | 0 | 3 | 0 | 3 |
| 27 | align= | 0 | 2 | 3 | 5 |
| 28 | align= | 0 | 2 | 1 | 3 |
| 29 | align= | 0 | 2 | 0 | 2 |
| align= | 0 | 2 | 0 | 2 |  |
| 31 | align= | 0 | 1 | 2 | 3 |
| align= | 0 | 1 | 2 | 3 |  |
| 33 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 41 | align= | 0 | 0 | 2 | 2 |
| align= | 0 | 0 | 2 | 2 |  |
| 43 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
# வவுனியா தொடருந்து நிலையம்

**வவுனியா தொடருந்து நிலையம்** அல்லது **வவுனியா புகையிரத நிலையம்** (*Vavuniya railway station*) இலங்கையின் வடக்கே வவுனியா மாவட்டத்தில் வவுனியா நகரில் அமைந்துள்ள தொடருந்து நிலையம் ஆகும். இது இலங்கை அரசின் ரெயில்வே திணைக்களத்தின் நிருவாகத்தில் இயங்குகின்றது. வடக்குப் பாதையின் ஓர் அங்கமாக உள்ள இந்நிலையம் வடக்கையும் தலைநகர் கொழும்பையும் இணைக்கின்றது. பிரபலமான யாழ் தேவி சேவை இந்நிலையத்தினூடாக நடைபெறுகின்றது. ஈழப்போர் நடைபெற்ற காலத்தில் 1990 யூலை முதல் வவுனியாவில் இருந்து வடக்கே சேவைகள் அனைத்தும் இடைநிறுத்தி வைக்கப்பட்டிருந்தன. 2009 இல் ஈழப்போர் முடிவடைந்ததை அடுத்து வடக்குப் பாதை படிப்படியாக புனரமைக்கப்பட்டு வந்தது. தற்போது (மார்ச் 2014) வவுனியாவூடாக கிளிநொச்சி மாவட்டம், பளை வரை சேவைகள் நடைபெறுகின்றன.
# பளை

**பளை** (*Pallai*) என்பது இலங்கையின் வடக்கே, கிளிநொச்சி மாவட்டத்தில், வடக்கு மூவலந்தீவின் கரையோரத்தில் அமைந்துள்ள ஒரு சிறிய நகரம். பச்சிலைப்பள்ளி பிரதேச செயலாளர் பிரிவில் அமைந்துள்ள இந்நகரம் பச்சிலைப்பள்ளி பிரதேச சபையின் நிருவாகத்தில் இயங்குகிறது. இங்கு தமிழர் பெரும்பான்மையாக வசிக்கின்றனர்.
# பளை

## போக்குவரத்து

பளை தொடருந்து நிலையம் ஊடாகச் செல்லும் வடக்குத் தொடருந்துப் பாதை இலங்கையின் தெற்குப் பகுதியையும், வடக்கையும் இணைக்கிறது. தற்போது (2014 மார்ச்) கொழும்பில் இருந்து வரும் தொடருந்துகள் பளை வரை மட்டுமே செல்கிறது.
# சங்கரன்குடியிருப்பு

**சங்கரன்குடியிருப்பு** (*Sankarankudiyiruppu*) என்பது தமிழ்நாட்டின், தூத்துக்குடி மாவட்டத்தில், ஸ்ரீவைகுண்டம் தொகுதியில், சாத்தான்குளம் வட்டத்தில், புதுக்குளம் ஊராட்சியின் தென்கடைசியில் அமைந்துள்ள ஓர் இயற்கை சூழ்ந்த கிராமம் ஆகும்.  
இவ்வூர் திருசெந்தூரிலிருந்து சாத்தான்குளம் வழியாக நாகர்கோவில் வழி தடத்தில் சாத்தான்குளத்திலிருந்து 9 கிலோ மீட்டர் தூரத்தில் ஆலங்கிணறு விலக்கிற்கும் இட்டமொழி என்ற ஊர்க்கும் இடையில் அமைந்துள்ளது. நாகர்கோவிலில் இருந்து திருச்செந்தூர் செல்லும் வழியில் இந்த கிராமத்தின் பேருந்து நிறுத்தம் உள்ளது. இந்த ஊரின் அடையாளமாக அங்கு சாலையின் மேற்கு பகுதியில் தெற்கே ஒரு மாதா கோவிலும், வடக்கே ஒரு முனீஸ்வரரின் கோயிலும் எல்லையிலே நிறுவப்பட்டுள்ளன. இந்த இடத்திலிருந்து 0.6 கி.மீ. நடந்து சென்றால் ஊரை அடையலாம்.  
இந்த ஊரில் அய்யாவழி மக்கள் மற்றும் இந்துக்கள், தென்னிந்திய திருச்சபை கிறித்தவர்கள், ரோமன் கத்தோலிக்க கிறித்தவர்கள், பெந்தேகோஸ் சபை கிறித்தவர்கள் எனப் பல மதத்தினரும் நாடார்கள், கோனார்கள், வண்ணார் மற்றும் குறவர்கள் என பல இனத்தவரும் வாழ்கின்றனர்.
# சங்கரன்குடியிருப்பு

## கோயில்கள்

இந்த ஊரில் ஜந்து நிழல்தாங்க்ல்களும்,ஒரு அம்மன் கோவிலும்,ஒரு ரோமன் கத்தோலிக்க சர்சும்,ஒரு தென்னிந்திய திருச்சபை மற்றும் பிள்ளையார் கோவில் ஒன்றும், சந்தி அம்மன் கோவில் ஒன்றும்,பெந்தேகோஸ் சபை இரண்டும் உள்ளது.
# சங்கரன்குடியிருப்பு

## பள்ளிகள்

இங்கு T.D.T.A துவக்கப்பள்ளி உள்ளது. மேல்நிலைபள்ளி படிப்பிற்கு அருகில் உள்ள திருநெல்வேலி மாவட்டத்தைச் சேர்ந்த இட்டமொழி ஊருக்குச் செல்ல வேண்டும் அல்லது சாத்தான்குளம் செல்ல வேண்டும்.
# மருத்துவமனை

சுவாமி விவேகானந்தா ஆசிரமம் சார்பில் சுவாமி விவேகானந்தா மருத்துவமனை வாரதில் மூன்று நாட்கள் நடைபெறுகிறது.
# மருத்துவமனை

## தொழில்

இங்கு வாழும் மக்களின் முதன்மைத் தொழில்கள் பனை மரம் ஏறுதலும், பீடி சுற்றுதலும், விவசாயமும் ஆகும்.
# வருமானவரி பிடித்தம்

இந்தியாவில் **வருமானவரி பிடித்தம்** (*Tax Deduction at Source*, TDS) என்பது இந்திய வருமானவரிச் சட்டம், 1961-இன்படி உரிய நபர்களால், உரிய நபர்களின் வருவாய் ஆதாரத்திலிருந்து குறிப்பிட்ட விழுக்காடு தொகையை முன்கூட்டியே வருமான வரியாகப் பிடித்தம் செய்வதாகும். வருமானவரி பிடித்த திட்டத்தின் மூலம் இந்திய அரசுக்கு நிலையான வருவாய் ஈட்ட வழிவகுக்கிறது. இம்முறையானது வரி ஏய்ப்பை தடுப்பதுடன் வரி அமைப்பை விரிவடையச் செய்கிறது. வருமானவரி பிடித்தம் செய்தவர் அத்தொகையினை ஏழு நாட்களுக்குள் அல்லது அந்தந்த மாத இறுதிக்குள் வருமானவரித்துறையினரிடம் செலுத்த கடமைப்பட்டவர்கள் ஆகின்றனர்.  
ஆண்டு இறுதியில் செலுத்த வேண்டிய வருமானவரிக்கு கூடுதலாக வருமானவரி பிடித்தம் இருப்பின் அதனை வருமானவரித்துறைக்கு, அதற்குரிய படிவத்தை அனுப்பி திரும்பப் பெறலாம்.
# வருமானவரி பிடித்தம்

## வங்கி வட்டி வருவாயில் வரிப் பிடித்தம்

பிரிவு 194A மற்றும் 80TTA–இன்படி ரூபாய் 10,000/-க்கு மேற்பட்ட வங்கி சேமிப்பு கணக்கு/நிலைத்த வைப்புகள் மீதான வட்டி வருவாயில் 10% வரிப்பிடித்தம் செய்யப்படும். படிவம் 15G அல்லது 15H வங்கியில் சமர்ப்பித்து இருப்பின் வட்டி பிடித்தம் செய்யப்படாது. வருமானவரி நிரந்தர கணக்கு எண் (பான் கார்டு) வெளிப்படுத்தாத வங்கி வாடிக்கையாளர் எனில் வட்டி வருவாயில் 20 விழுக்காடு வரிப் பிடித்தம் செய்யப்படும்.
# வருமானவரி பிடித்தம்

## மாத ஊதியம் வழங்குகையில் வருமானவரி பிடித்தம்

வருமானவரிச் சட்டப்பிரிவு 192-இன்படி, மாத ஊதியம் பெறுவோர், ஒராண்டில் செலுத்த வேண்டிய வருமானவரியை முன்கூட்டியே தோராயமாக கணக்கிட்டு, அத்தொகையை தவணை முறையில் ஒவ்வொரு மாத ஊதியத்திலிருந்து ஊதியம் வழங்கும் அலுவரால் வருமானவரியாக பிடித்தம் செய்து வருமானவரித் துறையினர்க்கு செலுத்த வேண்டும். நிதியாண்டு இறுதிக்குள் மீதமுள்ள வருமானவரித் தொகையை செலுத்திய பிறகே அடுத்த மாத ஊதியம் வழங்கப்படும்.
# வருமானவரி பிடித்தம்

## அசையாச் சொத்துக்கள் விற்பனையின் போது வருமானவரி பிடித்தம்

01-06-2013 முதல் ரூபாய் 50 இலட்சத்திற்கு மேற்பட்ட மதிப்புடைய வேளாண்மை நிலங்கள் அல்லாத மற்ற அசையாச் சொத்துக்களை கொள்முதல்/விற்பனை செய்யும் போது, இந்திய வருமான வரிச் சட்டப் பிரிவு 194- 1ஏ-இன்படி, விற்பனை மதிப்பில் ஒரு விழுக்காடுத் தொகையை வருமானவரி பிடித்தம் செய்யப்படும். அசையாச் சொத்த்தினை விற்பவர் பான் கார்டு வெளிப்படுத்தவில்லை எனில் அசையாச் சொத்தின் மதிப்பில் 20 விழுக்காடு தொகை வரை வருமானவரியாக பிடித்தம் செய்து வருமானவரித்துறைக்கு கட்ட வேண்டும்.
# வருமானவரி பிடித்தம்

## ஒப்பந்ததாரர்களுக்கு வழங்கப்படும் தொகையில் வரி பிடித்தம்

வருமான வரிச் சட்டப்பிரிவு 194சி-இன்படி, ஒப்பந்த்தாரர்கள் செய்து முடித்த பணிகளுக்கு வழங்கப்படும் தொகைகள் மீது ஒரு விழுக்காடு தொகை வருமானவரி பிடித்தம் செய்து வருமான வரித்துறைக்கு கட்ட வேண்டும்.
# வருமானவரி பிடித்தம்

## வாடகை மீதான வருமானவரிப் பிடித்தம்

பிரிவு 194 (1)-இன் படி நிலம் அல்லது கட்டிடம் மீதான வாடகை வருவாய் மீது 10 விழுக்காடு தொகையும், இயந்திர தளவாடங்களின் வாடகை வருவாய்க்கு 2 விழுக்காடும் வருமான வரிப் பிடித்தம் செய்து வருமான வரித் துறைக்கு கட்ட வேண்டும்.
# வருமானவரி பிடித்தம்

## பரிசுச் சீட்டுகள், புதிர்கள், குதிரைப்பந்தயம் மற்றும் பிற பந்தயப் பரிசுகளுக்கு வருமானவரி பிடித்தம்

பிரிவு 194 பி-இன்படி ரூபாய் பத்தாயிரத்திற்கு மேற்பட்ட பரிசுச் சீட்டுகள் மற்றும் புதிர்களுக்கு 30 விழுக்காடு வரியும், பிரிவு 194பிபி-இன்படி குதிரைப் பந்தயம் மற்றும் பிற பந்தயப் பரிசுகளுக்கு கிடைக்கும் ஐந்தாயிரத்திற்கு மேற்பட்ட தொகைக்கு 30 விழுக்காடு வருமானவரி பிடித்தம் (TDS) செய்து மீதித் தொகை மட்டுமே வழங்கப்படும்.
# வருமானவரி பிடித்தம்

## இதர இனங்கள் மீது வரி பிடித்தம்

- பிரிவு 193-இன்படி சேமிப்பு பத்திரங்கள் மீதான வட்டிக்கு, 10 விழுக்காடு வருமானவரி பிடித்தம் செய்யப்படும்.
- பிரிவு 194D -இன்படி பட்டுவடா செய்யப்படும் தரகுத்தொகை மற்றும் காப்பீட்டுத்தரகுத் தொகையில் (Commission and Brokerage) 20,000/-க்கு மேற்பட்ட கமிசன் தொகையில் 10% வரி பிடித்தம் செய்யப்படும்.
- பிரிவு 194E –இன்படி விளையாட்டு வீரர்களுக்கு வழங்கப்படும் தொகையில் 20% வரி பிடித்தம் செய்யப்படும்.
- பிரிவு 194EE-இன்படி தேசிய சேமிப்புத்திட்ட பணப்பட்டுவடா தொகையில் ரூபாய் 2500க்கு மேற்பட்ட தொகைக்கு 20% வரி பிடித்தம் செய்யப்படும
- பிரிவு 194G –இன்படி பரிசுச் சீட்டு விற்பனை கமிசன் தொகையில் 10% வரி பிடித்தம் செய்யப்படும்.
- பிரிவு 194H –இன்படி ரூபாய் 5000/-க்கு மேற்பட்ட தரகு/கமிசன் பட்டுவடா தொகையில் 10% வரிப் பிடித்தம் செய்யப்படும்.
- பிரிவு 194-I –இன்படி 1.80 இலட்சத்திற்கு மேற்பட்ட வாடகை பட்டுவடா தொகையில் , தளவாடங்கள், கருவிகள் & இயந்திரங்களுக்கு 2% வரிப் பிடித்தமும் மற்றும் நிலம், கட்டிடம் மற்றும் அறையணிகளுக்கு 10% வரிப்பிடித்தம் மேற்கொள்ளப்படும்.
- பிரிவு 194J –இன்படி ரூபாய் 30,000/-க்கு மேற்பட்ட சேவை மற்றும் தொழில்நுட்ப ஆலோசனை வழங்கும் பணிகளுக்கு கட்டணத்தில் 10% வருமானவரிப்பிடித்தம் செய்யப்படும்.
- வெளிநாட்டில் வாழ்பவர்களுக்கு (Non-Residents) வழங்கப்படும் தொகையில் குறிப்பிட்ட விழுக்காடு வருமானவரி பிடித்தம் செய்யப்படும்.
# வருமானவரி பிடித்தம்

## வருமானவரிப் பிடித்த சான்றிதழ்

வருமான வரி சட்ட விதி எண் 114 (4)-இன்படி, யாரிடமிருந்து வருமானவரி பிடித்தம் (TDS) செய்யப்பட்டதோ, அவர்களுக்கு வருமான வரிப் பிடித்தம் செய்தவர், வருமானவரிப் பிடித்த சான்றிதழ் தவறாது வழங்க வேண்டும்.
# வருமானவரி பிடித்தம்

## வருமானவரி பிடித்தம் செய்யாமல் இருப்பின் ஏற்படும் விளைவுகள்

- வருமான வரிச் சட்டம் பிரிவு 40 (a)(ia) மற்றும் பிரிவு 20 (1), பிரிவு 201 (iA) மற்றும் பிரிவு 271சி-இன்படி வரிப்பிடித்தம் செய்து அதனை வருமான வரித்துறைக்கு கட்டாமல் இருப்பின் வட்டி மற்றும் அபராதம் விதிக்கப்படும் அல்லது சிறைத்தண்டண்னைக்கு ஆளாக நேரிடும்.
# வருமானவரி பிடித்தம்

## இதனையும் காண்க

- இந்தியாவில் வருமானவரி
- பான் கார்டு
# ஜோதா அக்பர் (தொலைக்காட்சித் தொடர்)

**ஜோதா அக்பர்** என்பது ஜீ தொலைக்காட்சியில் ஒளிபரப்பான ஒரு வரலாற்றுத் தொலைக்காட்சி தொடர் ஆகும். இந்த தொடர் சூன் 18, 2013 முதல் ஆகத்து 7, 2015 வரை ஒளிபரப்பாகி, 556 அத்தியாங்களுடன் நிறைவு பெற்றது. இந்தத் தொடரை பாலாஜி டெலிபிலிம்ஸ் தயாரிக்க சந்த்ரம் வர்மா இயக்கியுள்ளார். இந்த தொடரில் அக்பர் ஆக இரஜத் டோகஸ் மற்றும் ஜோதாவாக பருதி சர்மா நடித்துள்ளார்கள்.  
இந்த தொடர் 2014 ஆம் ஆண்டு, மார்ச் 17 திகதி முதல் தமிழ் மொழியில் மொழிமாற்றம் செய்து ஜீ தமிழ் தொலைக்காட்சியில் திங்கள் முதல் வெள்ளி வரை மாலை 6:30 மணிக்கு ஒளிபரப்பானது.  
தற்போது, 2020 ஆம் ஆண்டில் ஜீ தமிழ் தொலைக்காட்சியில் மீண்டும் ஒளிபரப்பகின்றது
# ஜோதா அக்பர் (தொலைக்காட்சித் தொடர்)

## கதை சுருக்கம்

ஜோதா-அக்பர் 16 ஆம் நூற்றாண்டு காதல் கதை, இது முகலாய பேரரசர் அக்பருக்கும் ராஜபுத்திர இளவரசியான **ஜோதா**விற்கும் அரசியல் வசதிக்கான திருமணம் தோற்றுவித்த மெய்க்காதலைப் பற்றிக் கூறும் காதல் கதை.
# ஜோதா அக்பர் (தொலைக்காட்சித் தொடர்)

## நடிகர்கள்

### முகலாயர்கள்

- இரஜத் டோகஸ் - ஜலாலுதீன் முகமது அக்பர்
- பருதி சர்மா - ஜோதா பாய்
- சாயா அலி கான்
- லவீனா தண்டன்
- அஷ்வினி கல்சேகர்
- மனிஷா யாதவ்
- பராக் தியாகி
- ரசா முராத்
- அமர்ப்ரீத் ரைட்
- சேத்தன் ஹன்ஸ்ராஜ்
- ப்ரியான்கா சர்மா
- நவேத் அஸ்லம்
# ஜோதா அக்பர் (தொலைக்காட்சித் தொடர்)

## நடிகர்கள்

### ராஜபுத்திரர்கள்

- ராஜீவ் சக்சேனா
- நடாஷா சின்ஹா
- குணால் பாட்டியா
- நுபுர் சக்சேனா
- பக்தி நருளா
- விக்கி பத்ரா
# ஜோதா அக்பர் (தொலைக்காட்சித் தொடர்)

## மொழிமாற்றம்

இந்தி மொழியில் ஒளிபரப்பாகும் இந்த தொடர் தெலுங்கு மொழியில் மொழிமாற்றம் செய்யப்பட்டு ஜீ தெலுங்கு மொழியிலும், சிங்கள மொழியிலும் ஒளிபரப்பானது.
# ஜோதா அக்பர் (தொலைக்காட்சித் தொடர்)

## இவற்றை பார்க்க

- ஜீ தமிழ் தொலைக்காட்சி நிகழ்ச்சிகள்
- ஜோதா அக்பர் திரைப்படம்
# கண்டி கோத்திரம்

**கண்டி கோத்திரம்** என்பது திருவண்ணாமலை மாவட்டம் செய்யார் வட்டம் அசனமாப்பேட்டை கிராமத்தில் வாழ்ந்து வரும் ஒரு மரபினரைக் குறிக்கும். இங்கு பல நூற்றாண்டு காலமாக செங்குந்தர் மரபினர் வாழ்ந்து வருகின்றனர். வரலாற்று சிறப்பு மிக்க அருள்மிகு பர்வத இராமநாத ஈசுவரன் திருக்கோயில் ஐந்து நிலை கொண்ட கோபுர வாயிலுடன் உள்ளது.  
ஆண்டுதோறும் முருகப்பெருமானுக்கு கந்த சஷ்டி பிரம்ம உற்சவம் பத்து நாட்கள் நடைபெறும். இவ்விழாவில் ஒனபது நவவீரர்கள் காப்பு கட்டி விரதம் இருந்து சூர சம்ஹாரம் வதை நிகழ்ச்சியும் வள்ளி தெய்வயானை திருமணமும் சிறப்பாக நடைபெறும். இந்த நவீன வீரர்களில் முருகப்பெருமானுக்கு தலையாய வீரனாக திகழ்பவர் வீரபாகு தேவர்.அவர் கையில் ஏந்திருக்கும் ஆயுதம் கண்டி என்றும் அழைப்பர். முருகனுக்கு வேலன் என்ற பெயருண்டு. முருகப்பெருமானை முழுமுதற் கடவுளாக கொண்ட கௌமாரம் பிரிவு செங்குந்தர்கள் வேலன் வீட்டு வகையறாவைச் சேர்ந்தவர்கள். இம்மரபினரே கண்டி கோத்தரம் இனத்தைச் சேர்ந்தவர்கள்.அது மட்டுமல்லாமல் இவர்கள் செங்குந்தர்களிலே கிராம அதிகாரம் படைத்த செங்குந்த சமுதாய சபையில் கிராமணி பதவியை முதன் முதலில் ஏற்று கிராம பரிபாலனம் செய்தவர்கள். எனவே அவ்வழி வந்த மரபினருக்கு இன்றும் கிராமணிவீடு என்றே அழைக்கப்படுகின்றனர். கண்டி எனில் வீரம் என்றும் பொருள் கொள்ளலாம்
# ஜோர்ஜ் டவுன் பினாங்கு பெருநகர பகுதி

ஜார்ஜ் டவுன் மாநகரக்கூட்டம் என அழைக்கப்படும் பெருநகர பகுதியில் ஜார்ஜ் டவுன், பினாங்கு தீவு, செபராங் பிறை ,பட்டர்வொர்த், நிபோங் திபால், பத்து காவான், பிறை, பெர்மாத்தாங் பாவ், சுங்கை பட்டாணி, கூலிம் மற்றும் செர்டாங் நகரங்கள் உள்ளன. இங்கு சுமார் 2.251.042 பேர் வசிக்கிரார்கள். இந்த பெருநகர பகுதி மலேசியாவி்ன் இரண்டாவது பெரிய பெருநகர பகுதியாகும்.
# ஜோர்ஜ் டவுன் பினாங்கு பெருநகர பகுதி

## மேலும் பார்க்க

- ஜார்ஜ் டவுன்
- பினாங்கு தீவு
- செபராங் பிறை
# ஒரு வீடு இரு வாசல் (திரைப்படம்)

**ஒரு வீடு இரு வாசல்** (*Oru Veedu Iru Vasal*) 1990 இல் வெளியான இந்திய தமிழ்த் தொகைத் திரைப்படமாகும். கே. பாலசந்தர் இயக்கியுள்ள இத்திரைப்படத்தில் யாமினி, வைஷ்ணவி, சூர்யா, கணேஷ், குமரேஷ் நடித்துள்ளனர். இத்திரைப்படம் இரு தனித்தனிக் கதைகளைக் கொண்டது. இரண்டிற்குமான இணைப்பு படத்தின் இறுதியில் காட்டப்படுகிறது. மூலக்கதை தமிழ் எழுத்தாளர் அனுராதா ரமணன் எழுதிய புதினமாகும். 38 ஆவது தேசிய திரைப்பட விழாவில் இத்திரைப்படம் பிற சமூகப் பிரச்சனைகள் சார்ந்த சிறந்த திரைப்படத்திற்கான தேசிய விருதைப் பெற்றுள்ளது.
# ஒரு வீடு இரு வாசல் (திரைப்படம்)

## கதைக் கரு

இத்திரைப்படம் இரு தனிக்கதைகளை உள்ளடக்கியது. இரு கதைகளும் ஆணாதிக்கமிக்க இந்த சமுதாயத்தில் பெண்களுக்கு இழைக்கப்படும் அநீதியை சித்தரிக்கிறது. இரு கதைகளின் நாயகிகளும் தங்கள் கணவர்களால் படும் துன்பங்களை ஒரு எல்லைக்கு மேல் தாங்க முடியாமல் தங்களுக்கான வாழ்க்கைப் பாதையைத் துணிவுடன் தேர்ந்தெடுக்கின்றனர்.
# ஒரு வீடு இரு வாசல் (திரைப்படம்)

## நடிகர்கள்

- வினோதாவாக யாமினி
- சுகுமாராக குமரேஷ்.
- ஜவஹராக கணேஷ்
- லிவிங்ஸ்டன் அருண் கபூராக
- செண்பகமாக சூர்யா
- வைஷ்ணவி யமுனா
- சார்லி இளங்கோவாக
- விவேக் பன்னீர்
- கே. சிவப்பு ருக்மணியாக எஸ்.ஜெயலட்சுமி
- கவிதாலயா கிருஷ்ணன் உதவி இயக்குநர்
- சித்தாரா (விருந்தினர் தோற்றம்)
- நிழல்கள் ரவி (விருந்தினர் தோற்றம்)
- டிஸ்கோ சாந்தி (விருந்தினர் தோற்றம்)
- ஆர். சுந்தரமூர்த்தி (விருந்தினர் தோற்றம்)
- பிருந்தா (சிறப்புத் தோற்றம் )
# ஒரு வீடு இரு வாசல் (திரைப்படம்)

## விருதுகள்

- 1991 – பிற சமுதாய சிக்கல்கள் சார்ந்த சிறந்த திரைப்படத்திற்கான தேசிய விருது
# இலங்கையில் உள்ள பேராலயங்களின் பட்டியல்

இது கிறித்தவ மதப்பிரிவுகளின் வழி வகைப்படுத்தப்பட்ட இலங்கையில் உள்ள பேராலயங்களின் பட்டியல் ஆகும்.
# இலங்கையில் உள்ள பேராலயங்களின் பட்டியல்

## உரோமன் கத்தோலிக்கம்

இலங்கையில் உள்ள உரோமன் கத்தோலிக்கத் திருச்சபையின் தலைமைக் கோயில்கள் :  
- புனித யோசேப்பு பேராலயம், அனுராதபுரம்
- புனித மரியாள் பேராலயம், பதுளை
- புனித மரியாள் பேராலயம், மட்டக்களப்பு
- புனித மரியா பேராலயம், சிலாபம்
- புனித லூசியா பேராலயம், கொழும்பு
- புனித மரியாள் பேராலயம், காலி
- புனித மரியாள் பேராலயம், யாழ்ப்பாணம்
- புனித அந்தோனியார் பேராலயம், கண்டி
- புனித அன்னம்மாள் பேராலயம், குருநாகல்
- புனித செபாஸ்தியான் பேராலயம், மன்னார்
- புனித பேதுருவினதும் பவுலினதும் பேராலயம், இரத்தினபுரி
- புனித மரியா பேராலயம், திருகோணமலை
# இலங்கையில் உள்ள பேராலயங்களின் பட்டியல்

## அங்கிலிக்கன்

இலங்கையில் உள்ள ரோமன் கத்தோலிக்கத் திருச்சபையின் தலைமைக் கோயில்:
- வாழும் மீட்பர் கிறிஸ்து பேராலயம், கொழும்பு (இலங்கைத் திருச்சபை)
- கிறிஸ்து அரசர் பேராலயம், குருணாகல் (இலங்கைத் திருச்சபை)
- புனித தோமசு பேராலயம், வட்டுக்கோட்டை (தென்னிந்தியத் திருச்சபை)
# மலேசிய கூட்டணி கட்சி

**மலேசியா கூட்டணி கட்சி** (மலாய்: Parti Perikatan) மலேசியாவின் ஒரு அரசியல் கூட்டணி ஆகும். 1951 இல் உருவாக்கப்பட்டது. 1955-இல் நடைபெற்ற பொதுத்தேர்தலில் பெரும்பான்மை இடங்களை வென்றது.  
அம்னோ, மலேசிய சீனர் சங்கம், மலேசிய இந்திய காங்கிரசு அடங்கிய கூட்டணி கட்சி, முறையாக அக்டோபர் 30, 1957 அன்று ஒரு அரசியல் கூட்டணியாகப் பதிவு செய்யப்பட்டது.  
1973 ஆம் ஆண்டு, கூட்டணி கட்சி பாரிசான் நேசனல், எனப் பெயர் மாற்றம் செய்யப்பட்டது. .
# மலேசிய கூட்டணி கட்சி

## பொது தேர்தல் முடிவுகள்

| தேர்தல் | மொத்த இடங்கள் | மொத்த வாக்குகள் | வாக்குகள் பகிர் | தேர்தல் முடிவு | தலைவர் |
| --- | --- | --- | --- | --- | --- |
# வீரன் முத்துராக்கு (திரைப்படம்)

**வீரன் முத்துராக்கு** 2014 மார்ச்சில் வெளிவந்த திரைப்படமாகும். இதை ராசசேகரன் இயக்கியுள்ளார். கதிர், லியா சிறீ போன்றோர் நடித்துள்ளனர்.
# வீரன் முத்துராக்கு (திரைப்படம்)

## கதைச்சுருக்கம்

நரேனும், சண்முக சுந்தரமும் பக்கத்து பக்கத்து கிராமத்தின் தலைவர்கள். 30 ஆண்டுக்கு முன்னால் நடந்த சண்டையில் சண்முக சுந்தரத்தின் ஒரு காலை நரேன் உடைத்துவிடுகிறார். அன்றிலிருந்து இருவருக்குள்ளும் பகை உண்டாகிறது.  
இவர்களது மகன்கள் வளர்ந்து பெரியவர்களானதும், இவர்களுக்குள் நடக்கும் சிலம்பு சண்டையில் நரேனின் மகனான கதிர் வெற்றி பெறுகிறார். இதனால் மேலும் கோபமடைந்த சண்முக சுந்தரம் நரேனை பழிதீர்க்க நேரம் பார்த்து காத்துக் கொண்டிருக்கிறார்.  
நரேனின் ஊரில் ஏதாவது கலவரத்தை தூண்டி நரேனை பழிதீர்க்க பார்க்கிறார். ஆனால், அது நடக்காமல் போகிறது. ஒருநாள் நரேன் ஊர் வழியாக செல்லும் பேருந்தை வழிமறிக்கும் கதிர், அந்த பேருந்தில் பயணம் செய்யும் நாயகி லியா சிறீயை பார்த்ததும் காதல்வயப்பட்டு விடுகிறார். நாளடைவில் இருவரும் காதலிக்க ஆரம்பிக்கிறார்கள். லியாசிறீ சண்முக சுந்தரத்தின் தங்கையின் மகள்.  
இந்நிலையில், நரேன் கொலை செய்யப்படுகிறார். மாடு முட்டிதான் அவர் இறந்தார் என காவல்துறை அந்த கொலையை மூடி மறைக்கிறது. தனது தந்தை இறந்த சோகத்தில் ஊரில் வாழப் பிடிக்காத நாயகன் காட்டுக்குள் சென்று வாழ்ந்து வருகிறார்.  
லியாசிறீக்கும் சண்முகசுந்தரத்தின் மகனுக்கும் திருமணம் செய்துவைக்க முடிவெடுக்கின்றனர். இதுபிடிக்காத லியாசிறீ, கதிரைத் தேடி காட்டுக்குள் செல்கிறாள். இதை அறிந்த சண்முகசுந்தரம் அவளை பின்தொடர்ந்து சென்று லியாசிறீயை கொன்று விடுகிறார்.  
சித்தப்பா நமோ நாராயணனும், சண்முக சுந்தரமும் சேர்ந்துதான் தனது தந்தையை கொன்றார்கள் என்பது கதிருக்கு தெரிய வருகிறது. தன் தந்தை மற்றும் காதலி சாவுக்கு காரணமானவர்களை கதிர் பழிதீர்த்தாரா? இல்லையா? என்பதே மீதிக்கதை.
# லியோனித் இரகோசொவ்

**லியோனித் இவானொவிச் இரகோசொவ்** (ஆங்கிலம்: *Leonid Ivanovich Rogozov*, ; மார்ச் 14, 1934 – செப்டம்பர் 21, 2000) என்பவர் ஒரு உருசிய பொது மருத்துவரும், அறுவை மருத்துவரும் ஆவர். இவர் 1960 முதல் 1961 வரை அண்டார்க்டிக்கா பகுதியில் கடலிலிருந்து 75 கி.மீ. தூரத்தில் அமைந்திருந்த நொவொலசரேஸ்கயா என்ற உருசிய ஆய்வுகூடத்தில் மருத்துவராகப் பணியாற்றினார். அப்போது அவர் குடல்வாலழற்சி நோயினால் அவதிப்பட்டார். அப்பகுதியிலிருந்து மருத்துவமனை செல்ல போதிய வசதி இல்லாததால் அவரே தனக்கு அறுவை சிகிச்சை செய்துகொண்டார்.
# லியோனித் இரகோசொவ்

## இளமை

லியோனிது ரகோசொவ் கிழக்கு சைபீரியாவில் சிட்டா வட்டத்தில் உள்ள ஒரு ஒதுக்குப்புறக் கிராமத்தில் பிறந்தார். இக்கிராமம் உருசியாவின் சீனா மற்றும் மங்கோலியாவிற்கும்]] இடையேயான எல்லைப்பகுதியில் அமைந்துள்ள மாஞ்சூலி என்ற ஊருக்கு அருகில் உள்ளது. இவரது தந்தை 1943 ஆம் ஆண்டில் இரண்டாம் உலகப் போரின் போது இறந்தார். 1953 ஆம் ஆண்டில் கிராஸ்னயார்ஸ்க்கில் மினூசின்ஸ்க் நகரில் பள்ளிப் படிப்பை முடித்துக் கொண்டு லெனின்கிராத் மருத்துவக் கல்வி நிலையத்தில் இணைந்து மருத்துவராகப் பட்டம் பெற்று 1959 ஆம் ஆண்டில் வெளியேறினார். மருத்துவராகப் பணியாற்றிய காலத்தில் அறுவை மருத்துவத்தில் சிறப்புப் பயிற்சி பெற்றார். 1960 செப்டம்பரில், தனது 26வது அகவையில், தனது பயிற்சியை இடைநிறுத்தி விட்டு சோவியத்தின் ஆறாவது அண்டார்க்டிக்க ஆய்வுகூடத்தில் மருத்துவராகப் பணியில் சேர்ந்தார்.
# லியோனித் இரகோசொவ்

## அண்டார்க்டிக் சேவை

1961ம் ஆண்டு நிறுவப்பட்ட சோவியத் நொவொலசரேஸ்கயா ஆய்வு நிலையத்தில் 1960 செப்டம்பர் முதல் 1962 அக்டோபர் வரை 13 ஆய்வாளர்களுடன் பணியாற்றினார். இவர் அண்டார்க்டிக் பகுதியில் சேவை செய்தபோது இவருக்கு அடி வயிற்றின் உட்பகுதியைச் சுற்றி இருக்கும் சவ்வின் அழற்சியின் காரணமாக வலி இருந்தது. இவர் சேவையில் இருந்த இடத்திலிருந்து மீர்னிய் நிலையம் என்ற இன்னொரு சோவியத் ஆய்வு நிலையம் 1,600 கி.மீ. தூரத்தில் இருந்தது. ஆகையினால் தனக்குத்தானே அறுவை சிகிச்சை செய்துகோள்ள முடிவு செய்தார். தனக்கு உதவியாக வானியல் அறிஞர், வாகன ஓட்டுனர் இருவருடன் தன்னால் பார்க்க இயலாத தன் உடற்பகுதியைப் பார்க்க கண்ணாடி ஒன்றையும் வைத்து ஏப்ரல் 30ம் தேதி அன்று இவர் குடல் வால் அறுவை சிகிச்சை செய்தார்.  
அறுவை சிகிச்சைக்குப்பின் இரண்டு நாட்களில் குணமடைந்தார். அவரின் மேல் அவரே போட்ட தையல்களை 7 நாட்கள் கழித்து அகற்றினார். இவருக்கு 1961ம் ஆண்டிற்கான ’ஆர்டர் ஆஃப் த ரெட் பேனர்’ (Order of the Red Banner of Labour) என்ற விருதை சோவியத் அரசு வழங்கி சிறப்பித்தது.
# லியோனித் இரகோசொவ்

## இறுதிக் காலம்

1962ம் ஆண்டு தனது ஓய்வுக்காலங்களில் தாய்நாட்டில் மேலாண் இயக்குநராகப் பணியாற்றினார். தனது 66ம் வதில் நுரையீரல் புற்றுநோய் காரணமாக உருசியாவில் செயின்ட் பீட்டர்ஸ்பர்க் நகரில் 2000ம் ஆண்டு இறந்தார்.
# கைக்கிளை

கை என்னும் சொல் கைகோள் என்னும்போது ஒழுக்கத்தை உணர்த்துகிறது. கிளை என்னும் சொல் கிளைஞர் என்னும்போது கால்வழிக் கால்வழியாகக் கிளைத்துக்கொண்டே செல்லும் உறவுமுறையை உணர்த்துகிறது. விளையாடுவோர் 'அந்தக் கையில் நின்று ஆடு' என்னும்போது 'அந்தப் பக்கம்' என்று பொருள்படுவதைக் காணலாம். நம் உடலில் உள்ள உறுப்புக்கூட ஒரு 'பக்க-உறுப்பு'தானே! இவற்றையெல்லாம் எண்ணிப் பார்க்கையில் 'கை' என்னும் சொல் **ஒருபக்க இருப்பை** உணர்த்துவது தெளிவாகும்.  
எனவே 'கைக்கிளை' என்பது ஒருபக்க உறவு. இதனை இலக்கண உரையாசிரியர்கள் ஒருதலைக் காமம் எனக் குறிப்பிடுகின்றனர்.
- கைக்கிளை (திணை)
- கைக்கிளை (சிற்றிலக்கியம்)
- கைக்கிளை (பாடல்)
# கைக்கிளை (பாடல்)

கைக்கிளை என்னும் சொல் ஆகுபெயராக மாறி இருவேறு பொருள்களை உணர்த்துகிறது. ஒன்று கைக்கிளைத் திணை. மற்றொன்று கைக்கிளைப் பொருள்கொண்டு பாடப்பட்ட கைக்கிளைச் சிற்றிலக்கியம்.  
தொல்காப்பியம் கைக்கிளைத் திணையை அகப்பொருள் பாகுபாட்டில் வரும் திணையாக வகைப்படுத்தியுள்ளது. புறப்பொருள் வெண்பாமாலை என்னும் நூல் கைக்கிளைப் பொருளைப் புறத்திணைப் பொருளாக்கி 12 திணைகளில் ஒன்றாக வகைப்படுத்திக் காட்டுகிறது.  
புறநானூற்றில் நக்கண்ணையார் பாடிய மூன்று பாடல்கள் கைக்கிளைத் திணை எனக் குறிப்பிடப்பட்டுள்ளன.
# சௌராஷ்டிர மாநிலம்

**சௌராஷ்டிர மாநிலம்** அல்லது **ஐக்கிய கத்தியவார் மாநிலம்** என்பது ராஜ்கோட் நகரத்தை தலைநகராக கொண்டு 1948-ஆம் ஆண்டு முதல் 1956-ஆம் ஆண்டு முடிய இந்தியாவின் தற்கால குஜராத்தில் உள்ள சௌராட்டிர தீபகற்பத்தில் இருந்த மாநிலம் ஆகும். இதன் தலைநகரமாக ராஜ்கோட் நகரம் இருந்தது. 1 சூலை 1950 அன்று ஸ்டேட் பாங்க் ஆப் சௌராஷ்டிரா துவக்கப்பட்டது. 1948இல் சௌராஷ்டிர மாகாணத்தின் முதல் தலைமை அமைச்சராக யு. என். தேபர் தேர்ந்தெடுக்கப்பட்ட்டார்.  
இது தற்கால குஜராத் மாநிலத்தின் சௌராட்டிரா தீபகற்பப் பகுதிகளை கொண்டிருந்தது. பின்னர் 1 நவம்பர் 1956 அன்று சௌராஷ்டிரா மாநிலம் பம்பாய் மாகாணத்துடன் இணக்கப்ப்பட்டது. சௌராஷ்டிரா மாநிலப் பகுதிகள் 1 மே 1960 அன்று புதிதாக நிறுவப்பட்ட குஜராத் மாநிலத்தில் இணைக்கப்பட்டது.  
இந்திய விடுதலைக்குப் பின் சௌராஷ்ட்டிர மாகாணம் 15-02-1948-இல் சௌராட்டிர தீபகற்பம் எனும் கத்தியாவார் தீபகற்பத்தின் கத்தியவார் முகமையில் இருந்த பெரிய மற்றும் சிறிய சுதேசி சமஸ்தானங்களை ஒன்றிணைத்து 15 பிப்ரவரி 1948 அன்று சௌராஷ்டிரா உருவாக்கப்பட்டது. முதன்முதலாக 1948-இல் சௌராஷ்டிரா மாகாணத்தின் முதலமைச்சராக யு. என். தேபர் தேர்ந்தெடுக்க்ப்பட்டார்.  
கத்தியவார் தீபகற்பம் அல்லது சௌராஷ்டிரம் என்பது புவியியல் அடிப்படையில் ஒரே நிலப்பகுதியை குறிக்கிறது. இப்பகுதியில் வாழும் மக்களை சௌராஷ்டிரர்கள் அல்லது *கத்தியவாரிகள்* என்றழைக்கப்படுகிறார்கள்.
# சௌராஷ்டிர மாநிலம்

## வரலாறு

சர்தார் வல்லபாய் படேலின் ராஜதந்திரத்தாலும், மகாத்மா காந்தியின் முயற்சியாலும் இந்தியாவை ஆண்ட பிரித்தானிய இந்தியாவின் ஆங்கிலேயே அரசின் கத்தியவார் முகமைக்கு கப்பம் கட்டிக் கொண்டு, சௌராஷ்டிர பகுதியை ஆண்டு கொண்டிருந்த பெரிய மற்றும் சிறிய சுதேச சமஸ்தான மன்னர்கள் ஒன்று சேர்ந்து இந்திய அரசில் இணைந்து கொள்ள விருப்பம் தெரிவித்து, இந்தியாவுடன் இணையும் சுதேச சமஸ்தானங்களின் இணைப்பு ஒப்பந்தத்தில் 24 சனவரி 1948 அன்று கையொப்பமிட்டனர். கத்தியவார் முகமையில் இருந்த சுதேச சமஸ்தானங்கள் ஒன்றிணைத்து 15 பிப்ரவரி 1948 அன்று சௌராஷ்டிர மாநிலம் நிறுவப்பட்டது. இப்புதிய மாநிலத்தை உருவாக்க சர்தார் வல்லபாய் படேல் தன் வாழ்நாளின் பெரும் பகுதியை செலவிட்டார்.  
1 நவம்பர் 1956 அன்று சௌராஷ்டிரா மாநிலம் பம்பாய் மாகாணத்துடன் இணக்கப்ப்பட்டது. சௌராஷ்டிரா மாநிலப் பகுதிகள் 1 மே 1960 அன்று புதிதாக நிறுவப்பட்ட குஜராத் மாநிலத்தில் இணைக்கப்பட்டது.
# சௌராஷ்டிர மாநிலம்

## சௌராஷ்டிர மாகாணத்தில் இணைந்த சுதேசி சமஸ்தானங்கள்

கத்தியவார் முகமையின் கீழிருந்து சௌராஷ்டிர மாகாணம் அல்லது ஐக்கிய கத்தியவார் மாகாணத்தில் இணைந்த பெரிய சுதேச சமஸ்தானங்கள்:
1. பரோடா அரசு
1. பவநகர் அரசு
1. ஜுனாகத் அரசு
1. மோர்வி இராச்சியம்
1. நவநகர் இராச்சியம்
1. போர்பந்தர் இராச்சியம்
1. தாரங்கதாரா இராச்சியம்
1. ரதன்பூர் சமஸ்தானம்
1. கொண்டல் இராச்சியம்
1. ஜாப்ராபாத் இராச்சியம்
1. வான்கனேர் சமஸ்தானம்
1. வாத்வான் இராச்சியம்
1. தாரங்கதாரா இராச்சியம்
1. இராஜ்கோட் இராச்சியம்
1. பாலிதானா சமஸ்தானம்
1. லிம்படி சமஸ்தானம்
1. துரோல் சமஸ்தானம்  
சௌராஷ்டிர தீபகற்பத்தில் இருந்த சுதேச சமஸ்தானங்களில் பரோடா சமஸ்தானம் மூன்றாவது பெரிய இந்திய சுதேச சமஸ்தானம் ஆகும். இதன் நிலப்பரப்பு மேற்கே துவாரகை முதல் தெற்கே பம்பாய் மாகாணம் வரை பரவியிருந்தது. பரோடா மன்னர் பிரதாப்சிங் கெய்க்வாட், 04-09-1948-இல் தான் சௌராஷ்டிர மாகாணம் அல்லது ஐக்கிய கத்தியவார் மாகாணத்துடன் தனது சமஸ்தானத்தை இணைக்கும் ஒப்பந்தத்தில் கையொப்பமிட்டார். பின்னர் பரோடா சமஸ்தானம் 01-05-1949-இல் பம்பாய் மாநிலத்துடன் இணைக்கப்பட்டது.நவம்பர் மாதம் 1948-ஆம் ஆண்டு ஐக்கிய கத்தியவார் மாகாணத்தை, சௌராஷ்டிர அல்லது சௌராஷ்டிர மாகாணம் என்று மறு பெயரிட்டனர். சர்தார் வல்லபாய் படேலின் பெருமுயற்சியால் ஜூனாகாத் சமஸ்தானம், சனவரி மாதம், 1949-ஆம் ஆண்டில் சௌராஷ்டிர மாகாணத்துடன் இணைக்கப்பட்டது.
# சௌராஷ்டிர மாநிலம்

## சௌராஷ்டிர மாகாண முதலமைச்சர்கள்

- யு. என். தேபர், 1948 முதல் 1954 முடிய
- ரசிகலால் உமேச்சந்த், திசம்பர் 1954 முதல் 1956 முடிய.
# சௌராஷ்டிர மாநிலம்

## பம்பாய் மாகாணத்துடன் இணைப்பு

சௌராஷ்டிர மாகாணம் 01-11-1956 அன்று கலைக்கப்பட்டு, பம்பாய் மாகாணத்துடன் இணைக்கப்பட்ட்து.
# சௌராஷ்டிர மாநிலம்

## புதிய குஜராத் மாநிலத்தில் சௌராஷ்டிரா நிலப்பரப்புகள்

இந்தியாவை மொழிவாரி மாநிலங்களாக பிரிக்கும் போது, சௌராஷ்டிர பகுதியின் நிலப்பரப்புகள் பம்பாய் மாகாணத்திலிருந்து பிரித்து புதிதாக துவக்கப்பட்ட குஜராத் மாநிலத்துடன் 01-05-1960-ஆம் நாளில் இணைக்கப்பட்டது.
# நடுவெழுத்து அலங்காரம்

**நடுவெழுத்து அலங்காரம்** எனப் பெயரிடப்பட்டுள்ள பாடல் தொகுப்பு தனிப்பாடல் திரட்டு நூலில் உள்ளது. இதனைப் பாடியவர் காளமேகப் புலவர். இதில் ஐந்து பாடல்கள் உள்ளன. இந்தப் பாடல்கள் திருமாலையும் சிவனையும் மாறி மாறிப் போற்றுகின்றன.
;நடுவெழுத்து விளக்கம்
| நாரா | ய | ணாய | நாராயணாய |  |
| --- | --- | --- | --- | --- |
| சிவா | ய | நம | சிவாயநம | } |
;*அரியும் சிவனும் ஒன்று* என்பதன் விளக்கம் இது.
இந்த உண்மை விளங்குமாறு பாடப்பட்ட பாடல் **நடுவெழுத்து அலங்காரம்**
# தி அமெரிக்கன் சுகாலர்

**தி அமெரிக்கன் சுகாலர்** (The American Scholar) என்பது காலாண்டு இலக்கிய இதழாகும்.
# தி அமெரிக்கன் சுகாலர்

## வரலாறு

பை பீட்டா காபா அறக்கட்டளையால் 1932 முதல் வெளியிடப்பட்டு வருகின்றது. இதுவரை சிறந்த இதழுக்கான தேசிய விருதை 14 முறை இந்த இதழ் பெற்றுள்ளது.
மேலும் சிறந்த எழுத்தாக்கத்திற்காக **உட்னே சுதந்திர பிரஸ்** விருதுகள் நான்கு முறை
பெற்றது.
# தி அமெரிக்கன் சுகாலர்

## வெளி இணைப்பு

- தி அமெரிக்கன் சுகாலர்
# புலம்பெயர்ந்து வாழும் தமிழர்கள் குறித்த முதல் அனைத்துலக மாநாடு

**புலம்பெயர்ந்து வாழும் தமிழர்கள் குறித்த முதல் அனைத்துலக மாநாடு** என்பது சூலை 16-18 திகதிகளில் மொரிசியசில் நடைபெறவிருக்கும் தமிழர் மாநாடு ஆகும். இந்த மாநாட்டின் கருப்பொருள் புலம்பெயர் வாழ் தமிழர்களின் வாழ்வியல், பண்பாட்டுக் கூறுகளை ஆயவுள்ளது. இந்த மாநாட்டினை மொரிசியசின் மகாத்மா காந்தி நிறுவனமும், தமிழ்நாட்டு ஆசியவியல் நிறுவனமும் இணைந்து நடத்துகின்றன.  
இந்த மாநாட்டில் 50 மேற்பட்ட நாடுகளில் இருந்து தமிழ் அறிஞர்கள் கலந்து கொள்வார்கள் என்று எதிர்பார்க்கப்படுகிறது.
# மொரிசியசு சர்வதேச தமிழ் புலம்பெயர் ஒருமைப்பாடு மாநாடு

**மொரிசியசு சர்வதேச தமிழ் புலம்பெயர் ஒருமைப்பாடு மாநாடு** என்பது நவமர் 8 - 10 2013 ஆம் ஆண்டு மொரிசியசில் நடந்த ஒரு மனித உரிமைகள் மாநாடு ஆகும். இந்த மாநாடு ஈழத் தமிழர்களுக்கு எதிராக நடத்தப்பட்ட பாரிய மனித உரிமை மீறல்கள், இனப்படுகொலையைக் கண்டித்து ஒழுங்குசெய்யப்பட்டது. ஈழத் தமிழர்களினது அடிப்படை மனித உரிமைகள், தன்னாடி உரிமையை நிலைநாட்ட வேண்டியும், அனைத்துலக சுயாதீன விசாரணை வேண்டியும் தீர்மானங்கள் நிறைவேற்றப்பட்டன.  
இந்த மாநாட்டினை மொரிசியசு தமிழ் கோயில் கூட்டமைப்பு மற்றும் அனைத்துலக ஈழத்தமிழர் மக்கள் அவை ஆகியன இணைந்து நடத்தின.
# விக்கிப்பீடியா:உங்களுக்குத் தெரியுமா/மார்ச் 12, 2014

- **கடுங்குளிர் ஏவூர்தி இயந்திரம்** (படம்) என்பது செயற்கைக் கோள்களை விண்ணில் செலுத்தும் ஏவூர்தியில் பயன்படுத்தப்படும் இயந்திரம் ஆகும்.  
- உலக சனத்தொகையில் 36% வீதமானோர் சமயப் பற்றின்மை அல்லது சமயப் புறக்கணிப்பு ஆகிய **சமயமின்மை** எனும் நிலையில் காணப்படுகின்றனர் (2012 ஆண்டு மதிப்பீடு).  
- தமிழகத்தின் **நாமக்கல்** நகராட்சியானது ஆசியாவின் முதல் ISO 14001-2004 தரச்சான்றிதழைப் பெற்றது. இது *குப்பை இல்லா நகரம்* என்னும் சிறப்பையும் பெற்றதாகும்.
# குலாபி கேங்

**குலாபி கேங் ** (*Gulabi gang*) ஒரு இந்தியப் பெண்கள் குழு. இக்குழு இந்தியாவின் உத்திரப் பிரதேச மாநிலத்தைச் சேர்ந்த புண்தில்கண்ட் பகுதியில் உருவானது. தொடர்ந்து வட இந்தியா முழுவதும் இக்குழு செயல்பட்டு வருகிறது. அந்தந்தப் பகுதிகளில் நடைபெறும் சமுதாய, அதிகார அநீதிகளைத் தட்டிக் கேட்கும் பணியை மேற்கொண்டுள்ளது. இதன் உறுப்பினர்கள் அனைவரும் பெண்கள். இவர்கள் ரோஜா நிறச் சேலை அணிந்து கையில் ஒரு நீண்ட கழியுடன் பணியில் ஈடுபடுகின்றனர்.
# குலாபி கேங்

## வரலாறு

2006 இல் குலாபி கேங் குழுவினைத் தொடங்கியவர் சம்பத் பால் தேவி. இவர் அரசு சுகாதார பணியாளாராக வேலை பார்த்தவர். சிறுவயதிலேயே திருமணமான இவருக்கு ஏற்பட்ட குடும்ப வன்முறைத் துன்பங்களால் ஒரு காலகட்டத்தில் அவற்றுக்கு எதிராக செயற்படத் தொடங்கினார். தன்னைப் போன்றே குடும்ப வன்முறையால் பாதிக்கப்படும் பெண்களுக்கு ஆதரவாகச் செயல்படுவதற்காக இக்குழுவினைத் தொடங்கினார்.
# குலாபி கேங்

## செயற்பாடுகள்

காசுக்காகாக மனைவியைத் துன்புறுத்தும் குடிகாரக் கணவன், வரதட்சணை கேட்டு துன்புறுத்தும் கணவன், மணமுடிக்காமல் நழுவும் காதலர்கள் போன்ற குடும்பச் சிக்கல்களில் தலையிட்டு தீர்த்து வைக்கிறார்கள்.  
அரசு சான்றிதழ்களுக்கு கையூட்டுக் கேட்கும் அதிகாரிகள், அறிவிக்கப்பட்ட அரசு நிவாரண உதவி கிடைப்பதற்கு உள்ள தடைகள், மனுக் கொடுத்தும் நடவடிக்கை எடுக்க முன்வராத காவல்துறை மீதான புகார்கள் போன்ற சிக்கல்களை குலாபி கேங் பெண்களிடம் முன்வைத்தால் உடனடியாக நியாயம் கிடைக்க வேண்டி போராட்டங்களில் ஈடுபடுகிறார்கள்.  
சிக்கல்களைப் பொறுத்து, சுமார் ஐந்து முதல் ஐந்நூறு எண்ணிக்கையிலான பெண்கள் ரோஸ் நிறச் சேலைகள் அணிந்து நீண்ட கம்புகளுடன் செல்கிறார்கள். மனைவியை கொடுமைப்படுத்தும் கணவர்களை மிரட்டியும் அடித்தும் பணியச் செய்வார்கள். 2008 இல் பாந்தா மாவட்டத்தில் கையூட்டு வாங்கிக் கொண்டு மின்சாரத்தைத் தடை செய்த மின் அலுவலர்களை அவர்களின் அலுவலகத்தைத் தாக்கி மீண்டும் மின்சாரத்தை வழங்கச் செய்தனர்.  
’குழந்தைத் திருமணங்களைத் தடுத்தல்’, ’வரதட்சணை வாங்குவதை எதிர்த்தல்’, ’பெண் கல்விக்கு ஆதரவு’ போன்ற செயல்களில் இக் குழு முனைப்பாக செயல்படுகிறது.  
மாதுரி தீட்சித் மற்றும் ஜூஹி சாவ்லா நடிப்பில் வெளியான ’குலாப் கேங்’ திரைப்படம் இக்குழுவின் தலைவர் சம்பத் பாலின் வாழ்க்கையை மையமாகக் கொண்டது என்று முதலில் சொல்லப்பட்டாலும் அதன் இயக்குனரால் அக்கருத்து மறுக்கப்பட்டது.
# இளையோர் ஒலிம்பிக் விளையாட்டுகள்

**இளையோர் ஒலிம்பிக் விளையாட்டுக்கள்** (*Youth Olympic Games*, **YOG**) பன்னாட்டு ஒலிம்பிக் குழுவால் 14 முதல் 18 அகவைக்குள்ளான இளம் விளையாட்டு வீரர்களுக்காக ஒழுங்கமைக்கப்படும் பன்னாட்டு பல்துறை விளையாட்டுப் போட்டிகள் ஆகும். இது தற்கால ஒலிம்பிக் விளையாட்டுக்களைப் போலவே நான்காண்டுகளுக்கு ஒருமுறை இடைவெளியுடனான கோடைக்கால மற்றும் குளிர்காலப் போட்டிகளாக நடத்தபடுகின்றன. இத்தகைய முதல் கோடைக்கால ஒலிம்பிக் போட்டிகள் 2010ஆம் ஆண்டில் சிங்கப்பூரில் ஆகத்து 14 முதல் 26 வரை நடைபெற்றது; அதேபோல இளையோர் குளிர்கால ஒலிம்பிக் போட்டிகள் 2012ஆம் ஆண்டில் ஆசுதிரியாவின் இன்சுபுரூக் நகரில் சனவரி 13 முதல் 22 வரை நடைபெற்றது. இத்தகைய ஓர் கருத்துருவாக்கத்தை 1998இல் ஆசுதிரியாவின் யோகன் ரோசன்சோவ் அறிமுகப்படுத்தினார். இதனை ஒலிம்பிக் விளையாட்டுக்களின் இளையோர் பதிப்பாக 2007ஆம் ஆண்டு சூலை 6 அன்று குவாத்தமாலா நகரில் கூடிய 119வது அமர்வில் பன்னாட்டு ஒலிம்பிக் குழுவின் உறுப்பினர்கள் ஏற்றுக்கொண்டனர். இந்தப் போட்டிகளை நடத்தும் செலவை *ப.ஒ.கு*வும் ஏற்று நடத்தும் நகரமும் பகிர்ந்து கொள்ளும்; விளையாட்டு வீரர்களின் பயணச் செலவுகளை *ப.ஒ.கு* முழுமையாக ஏற்றுக் கொள்ளும்.
# மேற்கு சமயப்பிளவு

**மேற்கு சமயப்பிளவு** அல்லது **திருப்பீட பிளவு** என்பது கத்தோலிக்க திருச்சபையில் 1378 முதல் 1418 வரை நிகழ்ந்த பிளவைக்குறிக்கும். இக்காலத்தில பல நபர்கள் கத்தோலிக்க திருச்சபையின் திருத்தந்தை என உரிமை கொண்டாடினர். இச்சிக்கல் இறையியல் அல்லாமல் அரசியல் சார்ந்த ஒன்றாகவே இருப்பினும் இது *திருத்தந்தை* பதவியின் மரியாதையினை பெருமளவு குறைத்தது. இப்பிளவு காண்ஸ்டன்சு பொதுச்சங்கத்தினால் (1414–1418) முடிவுக்கு வந்தது. *பெரும் சமயப்பிளவு* என்றும் சில இடங்களில் அழைக்கப்படும் இது பெரும்பாலும் 1054இன் பிளவைக் குறிக்கவே பயன்படுகின்றது.
# மேற்கு சமயப்பிளவு

## துவக்கம்

பதினொன்றாம் கிரகோரியின் ஆட்சியில் 1309 முதல் அவிஞ்ஞோன், பிரான்சில் இருந்த திருத்தந்தை உரோமை நகருக்கு மீண்டும் வந்தார். இதனால் அவிஞ்ஞோன் ஆட்சிக்காலம் முடிவுக்கு வந்தது. 1378இல் திருத்தந்தை பதினொன்றாம் கிரகோரியின் இறப்புக்குப்பின்பு உரோமையர்கள், ஒரு உரோமையரையே திருத்தந்தையாக தேர்வுசெய்ய கிளர்ச்சி செய்தனர். இதனால் 1378இல் நாபொலியினரான பார்தலோமியோ பிரிக்னானோ திருத்தந்தை ஆறாம் அர்பன் என தேர்வு செய்யப்பட்டார்.  
ஆயினும் தேர்வானப்பின்பு இவர் பலவற்றை மாற்ற முயன்றதாலும், கடுங்கோபக்காரராக இருந்ததாலும், இவரைத்தேர்வு செய்த பல கர்தினால்கள் இவரைவிட்டுப்பிரிந்து அங்கனி என்னும் இடத்தில் ஒன்று கூடி ஜெனிவாவின் இராபர்ட்டை அதே ஆண்டு செப்டம்பர் 20அன்று இவருக்குப்போட்டியாக தேர்வுசெய்தனர். ஏழாம் கிளமெண்ட் என்னும் பெயரினை ஏற்றார். இவர் திருப்பீடத்தை மீண்டும் அவிஞ்ஞோன் நகரிக்கே மாற்றம் செய்தார்.  
வரலாற்றில் இதற்குமுன் பல எதிர்-திருத்தந்தையர்கள் இருந்தபோதும் ஒரே தேர்தல் அவை திருத்தந்தையையும் எதிர்-திருத்தந்தையையும் தேர்வு செய்தது இதுவே முதல் முறையாகும். இச்சிக்கல் சமய சிக்கலைத் தாண்டி அரசியல் சிக்கலாக விரைவில் உருவெடுத்தது.  
- அவிஞ்ஞோன் திருத்தந்தைக்கு ஆதரவளித்தோர்: பிரான்சு, அரகோன், காசுடில் மற்றும் லியோன், சைபிரசு, பர்கண்டி, சவோய், நேப்பில்சு, ஸ்காட்லாந்தும் ஆகும்
- உரோமை திருத்தந்தைக்கு ஆதரவளித்தோர்: டென்மார்க், இங்கிலாந்து, பிலான்டர்சு, புனித உரோமைப் பேரரசு, அங்கேரி, ஐயர்லாந்து, நோர்வே, போர்த்துகல், போலந்து, சுவீடன், வெனிசு குடியரசு மற்றும் இத்தாலி.